
Д О Г О В О Р

за експертна оценка

Днес, …../…../20….. год., в гр. София, между:

1. ……………………………………….., с ЕГН/ ЕИК …………………. и адрес: …………………………………………………, наричан за краткост ВЪЗЛОЖИТЕЛ, 

и 

2. "ВП-КОНСУЛТ-13" ЕООД, със седалище и адрес на управление гр. София, ж.к. „Захарна Фабрика”, ул. „Кукуш”, бл. 59, представлявано от управителя Ваня Петрова, наричано за краткост ИЗПЪЛНИТЕЛ,


се сключи настоящият договор, за следното :


1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу съответно възнаграждение и в срока по този договор пазарна оценка на ………………………………………………………………………………………………... и да определи неговата пазарна стойност.

1.2. С оглед изпълнението на уговореното в чл.1 от настоящия договор ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ възнаграждение за извършената дейност в размер на …………. (с думи) лева без ДДС.
II. ПРАВА И ЗАДЪЛЖЕНИЯ НА ИЗПЪЛНИТЕЛЯ

2.1. Изпълнителят се задължава да извърши възложената работа, предмет на настоящия договор, компетентно, добросъвестно, професионално и съобразно предоставената му от Възложителя документация.

2.2. Изпълнителят се задължава да извърши оценката и я предостави на Възложителя в срок до 10 работни дни след получаване на необходимите материали, предоставяне на достъп за физически оглед на място на оценявания актив и предплатен аванс, 80% от договорената в т. 1.2 сума.
2.3. Изпълнителят има право да получи уговореното в настоящия договор възнаграждение в посочените срокове и условия след приключване и приемане от Възложителя на възложената работа.

2.4. Изпълнителят има право да привлича допълнително специалисти, ако е необходимо за изпълнение на възложената работа.

2.5. Изпълнителят носи отговорност за достоверността на изготвената оценка и съответствието ѝ с нормативните актове в Република България, касаещи изпълнението на възложената работа.
2.6. Изпълнителят се задължава да не разгласява и/или предоставя на трети лица и фирми резултатите и/или информацията, станали му известни при изпълнение на настоящия договор, за срока на действие на същия и след прекратяването му.

III. ПРАВА И ЗАДЪЛЖЕНИЯ НА ВЪЗЛОЖИТЕЛЯ

3.1. Възложителят има право във всеки момент от изпълнението на Договора да получава информация и да извършва проверка относно качеството и стадия на изпълнение, без това да пречи на оперативната дейност на Изпълнителя.

3.2. Възложителят се задължава да извърши плащането, както следва: 
а) 80% от сумата – ………… (с думи) лева без ДДС при подписване на Договора.
б) Окончателно плащане в размер на 20% от сумата в т. 1.2. след приключване на работа по възложената оценка.
в) След което, срещу издадена фактура, преводът да се извърши по банкова сметка:
Банка: „Банка ДСК“ ЕАД
IBAN:  BG 66 STSA 9300 0021 4993 40
BIC: STSABGSF
г) След получаването на възнагражденията, Изпълнителят подписва и подпечатва окончателния вариант, вкл. приемо-предавателен протокол.
3.3. Възложителят се задължава да оказва необходимото съдействие на Изпълнителя, в това число да му предостави и исканата документация и/или информация с оглед качественото и точно изпълнение на възложеното.

IV. ОТГОВОРНОСТ

4.1. Всяка от страните носи отговорност за реално причинените вреди на другата, пряка и непосредствена последица от неизпълнение на договорните си задължения, съгласно действащото законодателство.

V. ОБЩИ РАЗПОРЕДБИ

5.1. Настоящият договор може да бъде допълван, изменян или прекратяван по взаимно писмено съгласие между страните.

5.2. Страните по настоящия договор ще решават споровете, възникнали относно изпълнението му, по споразумение, а когато това се окаже невъзможно, споровете ще бъдат отнасяни за разглеждане и решаване от компетентния български съд.

5.3. За неуредени въпроси по настоящия договор се прилагат разпоредбите на Закона за задълженията и договорите и действащото законодателство.

Настоящият договор се подписа в два еднообразни екземпляра - по един за всяка от страните.
ВЪЗЛОЖИТЕЛ:________________
 

ИЗПЪЛНИТЕЛ:________________

